Diari Oficial de la Generalitat Valenciana


Sumari del DOGV 2807, del 09-08-1996 (1996/839004)

RESOLUCIÓ de 23 d'abril de 1996, de la Direcció General d'Interior, que desplega l'Ordre de 1 de desembre de 1995, de la Conselleria d'Administració Pública, per la qual es procedeix a la convocatòria dels cursos de dispensa en un grau del requisit de titulació dels policies locals de la Comunitat Valenciana, a efectes de promoció interna.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2807

Data del DOGV
:   09-08-1996

Secció del DOGV
:   ALTRES DISPOSICIONS

Número del document
:   1996/839004


Data del document
:   23-04-1996

Organisme emissor
:   Conselleria de Presidència

Tipus de document
:   Resolució

Anàlisi jurídica

RESOLUCIó de 23 d'abril de 1996, de la Direcció General d'Interior, que desplega l'Ordre de 1 de desembre de 1995, de la Conselleria d'Administració Pública, per la qual es procedeix a la convocatòria dels cursos de dispensa en un grau del requisit de titulació dels policies locals de la Comunitat Valenciana, a efectes de promoció interna.   
L'Ordre d'1 de desembre de 1995, de la Conselleria d'Administració Pública, per la qual es procedeix a la convocatòria dels cursos de dispensa en un grau del requisit de titulació dels policies locals de la Comunitat Valenciana, a efectes de promoció interna, establia en els articles 6 i 7 l'existència d'un règim de tutories, i també la forma de realització dels exàmens.  
Per tal de facilitar la participació dels interessats en aquests cursos, i també de dotar d'una major seguretat aquesta participació, s'ha observat la conveniència de desenvolupar aquells aspectes materials del curs dirigits a aquells objectius, mitjançant un model educatiu d'estudis a distància mitjançant tutories. Per tant, resolc:  
Primer. Objectius generals del curs de dispensa  
Donar a l'alumne el suport de coneixements teoricoprofessionals de caràcter general indispensables per a l'exercici de les seues funcions.  
Crear en l'aspirant una actitud professional que puga donar resposta a les expectatives que la societat planteja a la institució policíaca.  
Interioritzar i consolidar els valors que la Constitució i les lleis vigents estableixen de cara a protegir el lliure exercici dels drets i llibertats, i garantir la seguretat ciutadana.  
Adquirir els coneixements necessaris en totes aquelles àrees relacionades amb l'exercici de la gestió policíaca.  
Ser capaços de planificar les activitats de les diferents unitats en funció de les polítiques generals del servei.  
Capacitar per a poder realitzar models de gestió eficaç d'acord amb l'organització específica policíaca a la qual s'incorporen.  
Promoure el treball en equip, la comunicació i l'intercanvi d'opinions i experiències professionals com a medi fonamental de formació.  
Segon. Objectius específics  
Familiaritzar l'alumne amb els fonaments teòrics bàsics de dret polític.  
Ampliar els coneixements jurídics necessaris per a orientar les actuacions de la policia dins el marc constitucional espanyol i les orientacions del Consell d'Europa.  
Desenvolupar actituds de servei a la Comunitat mitjançant el coneixement de l'entorn social, la seua estructura politicoterritorial i el marc de competències institucionals on desenvoluparà el seu treball policíac futur.  
Conèixer el Règim Jurídic de les Administracions Públiques i del Procediment Administratiu, amb especial rellevància de les administracions locals, competències i procediments d'actuació com a policia administrativa.  
Conèixer els continguts sobre l'organització, les funcions, les competències i el codi deontològic i la seua relació amb altres forces i cossos de seguretat per a poder realitzar amb eficàcia les seues comeses específiques.  
Comprendre els fonaments del Dret Comunitari Europeu, relacionant-lo amb els planejaments i els objectius de la Unió Europea en matèria policíaca.  
Analitzar i comparar els diferents models policíacs.  
Dotar l'alumne amb els coneixements i les pràctiques legals sobre dret penal i procediments processals, per tal de garantir en les seues actuacions la més estricta atenció a la legislació vigent.  
Aprofundir en el coneixement de la Llei de Trànsit i Seguretat Vial, la normativa de desplegament i les actuacions pertinents en matèria de trànsit, per tal de gestionar amb eficàcia les competències en aquesta matèria i la seua relació amb altres institucions.  
Adquirir i desenvolupar les habilitats necessàries per a la planificació, l'organització, la direcció i el control, i integrar les formes diferents de comandament en models eficaços de funcionament i gestió policíaca.  
Desenvolupar les activitats concretes per al foment de la interacció del grup, i facilitar un clima de cooperació i productivitat.  
Ensinistrar l'alumne en relacions interpersonals horitzontals i jeràrquiques. Analitzar i discriminar les diferents fonts d'estrès en el treball i les tècniques de control aplicables a cadascuna d'aquestes.  
Saber organitzar i aplicar les mesures de protecció civil dins un pla coordinat d'actuació policíaca.  
Ensinistrar l'alumne en habilitats socials que permeten una comunicació eficaç sense distorsions dins l'organització.  
Tercer. Tutories  
1. Per tal de donar eficàcia i optimitzar els resultats de les tutories, el professor tutor, en funció dels continguts de cada matèria, podrà assessorar sobre els textos de consulta més adequats per a les temàtiques, els sistemes i les programacions d'estudi i totes les mesures pedagògiques que considere d'interès per a l'adquisició i la comprensió òptima de les matèries a estudi.  
2. Tots els alumnes han de figurar oficialment adscrits a un professor tutor.  
3. Les tutories presencials s'estableixen amb una periodicitat quinzenal.  
4. Les tutories tindran lloc a:  
Castelló. Seu de la Conselleria de Presidència. c/ Major número 78-2n., codi postal 12216.  
València. Institut Valencià de Seguretat Pública. Av. Camp del Túria, s/n, l'Eliana, codi postal 46464.  
Alacant. Seu de la Conselleria de Presidència. Av. del Doctor Gadea, número 10, codi postal 03450.  
5. Les tutories es realitzaran en les dates que s'indiquen en les distintes seus.  
Quart. Duració dels cursos  
La duració dels cursos de dispensa, serà la següent:  
1. Del grup B al grup A: 12 mesos.  
2. Del grup C al grup B: 9 mesos.  
3. Del grup D al grup C: 4 mesos.  
4. Del grup E al grup D: 2 mesos.  
Cinquè. àrees de coneixement  
1. Dispensa del grup B al grup A  
Dret polític.  
Dret constitucional  
Dret administratiu. Especial referència a l'administració local, competències i personal al seu servei.  
Legislació policíaca i codi deontològic.  
Dret penal i processal.  
Policia judicial.  
Policia administrativa.  
Trànsit, circulació i seguretat vial.  
Psicologia: tècniques de gestió per a caps.  
Sociologia.  
Dret mercantil. Especial referència a la normativa comunitària subscrita per l'Espanya.  
2. Dispensa del grup C al grup B  
Dret polític.  
Dret constitucional.  
Dret administratiu. Especial referència a l'administració local.  
Legislació policíaca i codi deontològic.  
Dret penal i processal.  
Psicologia: tècniques de gestió per a caps.  
Sociologia.   
Normativa sobre trànsit, circulació i seguretat vial.  
3. Dispensa del grup D al grup C  
Dret polític.  
Dret constitucional.  
Dret administratiu.(Especial referència a l'administració local).  
Legislació policíaca i codi deontològic.  
Dret penal i processal.  
Normativa sobre trànsit, circulació i seguretat vial.  
Psicologia: tècniques de gestió per a caps intermedis.  
4. Dispensa del grup E al grup D.  
Dret polític.   
Dret administratiu i local.  
Legislació policíaca i codi deontològic.  
Dret penal.  
Normativa sobre trànsit, circulació i seguretat vial.  
Sisè. Avaluació  
1. Els exàmens seran presencials, i es realitzaran a les seus on se celebren les tutories a Alacant, Castelló i València, i s'anunciarà la data i l'hora d'aquests amb l'antelació adient.  
2. No obstant això, es realitzaran exàmens parcials, que tindran caràcter alliberador.  
3. Els aspirants hauran d'acreditar la seua personalitat mitjançant la presentació del carnet professional, el DNI o el permís de conduir, sense que per a aquest efecte siguen vàlides les fotocòpies compulsades d'aquests documents.  
4. Els exercicis es fixaran en forma de test amb quatre alternatives de resposta i, en aquest cas, sols una d'aquestes serà la correcta. La seua duració la fixarà el tribunal, el qual atendrà al contingut d'aquest.  
Una vegada conclosa la prova, els exercicis seran introduïts en un sobre tancat i quedaran sota la custòdia del tribunal qualificador.  
Setè. Qualificació  
1. Els exàmens es valoraran amb la qualificació d'apte o no apte. Per a obtenir el resultat d'apte serà necessari obtenir una puntuació mínima de 5 punts sobre 10.  
Vuitè. Tribunal  
1. El tribunal qualificador de les proves d'avaluació dels cursos de dispensa, estarà format pels membres següents, tots aquests amb veu i vot:  
President:  
Titular: Sr. Alfonso Rivera Mateos, cap d'àrea d'Interior.  
Suplent: Sra. Ana de Oleza Ferrándis, cap d'àrea d'Administració Local.   
Vocals:  
Titular: Sra. Amparo Renau Almela, cap del Servei d'Espectacles i Establiments Públics.  
Suplent: Sra. Paz Arviza Valverde, directora de l'Oficina d'Informació, Iniciatives i Reclamacions d'Alacant.  
Titular: Sr. Gerardo Luis Barona Serrano, funcionari de la Prefectura Provincial de Trànsit de València.  
Suplent: Sra. Mª Dolores Pérez Villaplana, funcionària de la Prefectura Provincial de Trànsit de València.  
Titular: Sr. Antonio Alcaraz Domenech, director territorial de la Conselleria de Presidència a Castelló.  
Suplent: Sr. Carlos de la Fuente Arévalo, cap de la Secció de Gestió Local.  
Titular: Sr. Alberto Prados Foenkinos, tècnic de Funció Pública i Administració Local d'Alacant.  
Suplent: Sra. Mercedes Baeza Blanco, cap de Secció de Control i Acords d'Administració Local.  
Titular: Sr. Manuel Jordán MontaÑés, professor col·laborador de l'IVASP.  
Suplent: Sr. Emilio Olmos Gimeno, professor col·laborador de l'IVASP.  
Secretari:  
Titular: Sr. Emilio Mur Mur, tècnic de la Direcció General d'Interior.  
Suplent: Sr. Enrique Benlloch Galindo, tècnic de la Direcció General d'Interior.  
2. El tribunal, si ho estima convenient, podrà comptar amb la col·laboració dels assessors especialistes en les diferents matèries de què es tracte, que limitaran la seua actuació a l'assessorament tècnic d'aquest.  
3. El tribunal tindrà la categoria corresponent, d'acord amb allò disposat en el Decret 79/95, de 16 de maig, del Govern Valencià, sobre indemnitzacions per raó de servei.  
4. Els col·laboradors i ajudants del tribunal, que siguen designats per a la vigilància i el suport en els exàmens, tindran la consideració de vocals, pel que fa a l'import a percebre en l'exercici d'aquestes funcions.  
5. Els membres del tribunal, i també els assessors, s'hauran d'abstenir i podran ser recusats per les persones interessades quan concórreguen en aquestes circumstàncies de les previstes en l'article 28 de la Llei de Règim Jurídic de les Administracions Públiques i del Procediment Administratiu Comú.  
6. Pel que fa a les comunicacions i de qualsevol altra incidència, el tribunal tindrà la seu a la Direcció General d'Interior (carrer d'Avellanes, núm. 14, 46703 València).  
7. El funcionament del tribunal s'adaptarà a allò establert en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú per als òrgans col·legiats.  
Novè. Recursos  
Contra els actes administratius definits que es deriven d'aquesta resolució, les persones interessades podran interposar els recursos oportuns, en els casos i en la forma establerts en la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
València, 23 d'abril de 1996.- El director general d'Interior: José López Garrido.